Tarkasteluun otetaan myös esimerkiksi Kaivokatu ja Mannerheimintie.

Helsinki selvittää, voitaisiinko Pohjoisesplanadi muuttaa kävelykaduksi. Hanke liittyy laajempaan pohdintaan Helsingin kävelykeskustan kehittämisestä.

”Kaupunkisuunnitteluvirastossa on nyt tehty pohjatyötä ja selvitetty keskustelun pohjaksi erilaisia vaihtoehtoja. Yksi näistä vaihtoehdoista on, että Pohjoisesplanadi olisi kävelykatu ja liikenne ohjattaisiin Kaivokadun ja kaksisuuntaiseksi muutettavan Eteläesplanadin ja muun katuverkon kautta”, sanoo kaupunkisuunnittelusta vastaava apulaiskaupunginjohtaja Anni Sinnemäki (vihr).